นาทีปะทะ ปิกอัพเข้าโค้ง ลื่นน้ำฝนพุ่งชนรถเก๋ง บาดเจ็บสาหัส 8 (คลิป)
คลิปหน้ารถ นาทีปิกอัพเจอถนนลื่นหลังฝนตก เข้าโค้งแล้วลื่นไถลพุ่งชนเก๋งที่วิ่งสวนทาง บาดเจ็บสาหัส 8 ราย เหตุเกิดช่วงเขาพนม จ.กระบี่อุบัติเหตุกระบะ ชนกับรถเก๋งจนมีคนเจ็บ 8 ราย เกิดขึ้นเมื่อเวลา 15.00 น. วันที่ 2 มิ.ย. ตำรวจ สภ.เขาพนม จ.กระบี่ รับแจ้งมีอุบัติเหตุ รถเก๋งชนกับรถกระบะ มีคนเจ็บหลายราย เหตุเกิดถนนเขาพนม-ทุ่งใหญ่ หมู่ 2 ต.พรุเตียว อ.เขาพนม หลังรับแจ้งจึงประสาน กู้ภัยมูลนิธิประชาร่วมใจเขาพนม เร่งเดินทางไปตรวจสอบริมถนนที่เกิดเหตุ พบซากรถกระบะยี่ห้ออีซูซุ ตอนครึ่ง สีบรอนซ์เงิน ทะเบียน บษ 7863 นครศรีธรรมราช สภาพด้านข้างรถฝั่งซ้ายพังยับเยิน มีคนเจ็บนอนกระจายอยู่ข้างรถ 8 คน ประกอบด้วย นายภานุวิชย์ บุญขำ อายุ 20 ปี ด.ช.ภูมิภัทร ปาไหน อายุ 14 ปี น.ส.นุจรี ฉิมสุด อายุ 19 ปี นางนุสรา สันหาด อายุ 18 ปี น.ส.ปนัดดา ปาไหน อายุ 19 ปี น.ส.ทิพภารัตน์ บุญสุข อายุ 17 ปี ด.ช.นันทพัฒน์ ผลสมบัตร อายุ 2 ปี และอีกรายเป็นชายยังไม่ทราบชื่อ อายุประมาณ 50 ปี ทั้งหมดเป็นชาว อ.ทุ่งใหญ่ จ.นครศรีธรรมราช เจ้าหน้าที่เร่งช่วยเหลือ นำส่ง รพ.เขาพนมใกล้กันพบรถเก๋งฮอนด้าแอคคอร์ด สีขาว ทะเบียน กจ 2876 กระบี่ สภาพหน้ารถพังยับ คนขับชื่อ นายพงศักดิ์ ฟุ้งเฟื่อง อายุ 50 ปี บ้านอยู่ ต.โคกหาร อ.เขาพนม บาดเจ็บเล็กน้อย รอพบตำรวจอยู่ที่เกิดเหตุนายพงศักดิ์ นำคลิปจากกล้องหน้ารถ เปิดให้ตำรวจดู พร้อมทั้งเล่าเหตุการณ์ช่วงเกิดเหตุว่า ก่อนเกิดเหตุ ตนขับรถเก๋งมาจากบ้านเพื่อนกำลังจะไปทำธุระที่ ธ.ก.ส.สาขาเขาพนม แต่เมื่อมาถึงที่เกิดเหตุ รถกระบะคันดังกล่าวซึ่งเบื้องต้นยังไม่ทราบว่าใครขับ ได้ขับมุ่งหน้าจากตัว อ.เขาพนม ไปทางบ้านท่ายาง อ.ทุ่งใหญ่ จ.นครศรีธรรมราช ช่วงเข้าโค้งรถเกิดเสียหลักเนื่องจากถนนลื่นจากฝนตก หมุนเข้ามาในเลนของรถเก๋งจนชนกันอย่างจัง ทำให้มีคนที่นั่งมาท้ายรถกระบะกระเด็นออกจากรถได้รับบาดเจ็บ ซึ่งตำรวจจะเชิญตัวเจ้าของรถเก๋ง ไปสอบสวนอย่างละเอียดอีกครั้ง รวมทั้งรอให้ผู้บาดเจ็บที่มากับรถกระบะอาการดีขึ้น เพื่อสอบสวนว่าใครเป็นคนขับ.
คลิปหน้ารถ นาทีปิกอัพเจอถนนลื่นหลังฝนตก เข้าโค้งแล้วลื่นไถลพุ่งชนเก๋งที่วิ่งสวนทาง บาดเจ็บสาหัส 8 ราย เหตุเกิดช่วงเขาพนม จ.กระบี่ 
คลิปรถชน,คลิปรถชน กระบี่,ฝนตกถนนลื่น,คลิปปิกอัพแหกโค้ง,คลิปปิกอัพชนรถเก๋ง,รถชน กระบี่,ข่าวทั่วไป